CELEX: 32016R2033
Language: et
Date: 2016-11-17 00:00:00
Title: Komisjoni rakendusmäärus (EL) 2016/2033, 17. november 2016, teatavate kaupade klassifitseerimise kohta kombineeritud nomenklatuuris

22.11.2016   
            
            
               ET
            
            
               Euroopa Liidu Teataja
            
            
               L 314/1
            
         KOMISJONI RAKENDUSMÄÄRUS (EL) 2016/2033,
   17. november 2016,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:
   
               (1)
            
            
               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. november 2016
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektor
         
         Stephen QUEST
      
   
   
      (1)  ELT L 269, 10.10.2013, lk 1.
   
      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Hambapastas kasutatav sätendav materjal tumesiniste osakeste kujul, mis lahustuvad hammaste harjamisel ja annavad hambapastavahule sinise tooni. Värvaine kinnitub puhastatud hammastele nii, et hambaemaililt peegelduv sinine valgus tekitab piiratud ajavahemikul mulje valgematest hammastest.
                  Toote koostis on järgmine (massiprotsentides):
                  
                              —
                           
                           
                              hüdroksüpropüülmetüültselluloos
                           
                           
                              ligikaudu 55,
                           
                        
                              —
                           
                           
                              propüleenglükool
                           
                           
                              ligikaudu 21,
                           
                        
                              —
                           
                           
                              sinine pigment
                           
                           
                              ligikaudu 17,
                           
                        
                              —
                           
                           
                              polüsorbaat 80
                           
                           
                              ligikaudu 4,
                           
                        
                              —
                           
                           
                              punane värv
                           
                           
                              ligikaudu 3.
                           
                        Sinist pigmenti ja punast värvi kasutatakse värvainena.
                  Toode esitatakse tollile puistekaubana.
               
               
                  3204 19 00 
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6 ning CN-koodide 3204  ja 3204 19 00  sõnastusega.
                  Toodet ei või klassifitseerida rubriiki 3912  mujal nimetamata tselluloosi ja selle keemiliste derivaatidena algkujul, sest hüdroksüpropüülmetüültselluloos, mille massi osakaal on kõige suurem, ei anna tootele selle põhiomadust, vaid on ainult värvaine kandja.
                  Tootele annavad selle iseloomuliku omaduse värvainetena kasutatud sinine pigment ja punane värv.
                  Seepärast tuleb toode klassifitseerida kahe või enama alamrubriikidesse 3204 11  – 3204 19  kuuluva värvaine segu baasil saadud valmistisena CN-koodi 3204 19 00  alla.